Påskespill

**Skuespillere og plassering før vi begynner:**

**Jesus**: – lille våpenhus

**Forteller 1/mor m kostyme:**– foran

**Forteller 2/datter Mirjam m kostyme:** – foran

**Solist på «Til Jerusalem»:**

**Solist på Agnus Dei og datter og barneengel:**

**Barneengler og Kathrines barn:**

**Soldater**: - bak i kirka

**Peter:**

**Judas:**

**Johannes:**

**Tomas**:

**Disipler**.

**Overprest 1 og bestefar:**

**Overprest 2 og disippel**: - sakrestiet

**Pilatus**:

**Pilatus` tjenestejenter:**

**Fru Pilatus:**

**2 tjenere Skjærtorsdag og komme med vann til Pilatus:**

**Fanfare for Pilatus (kornetter):**

**Kvinner ved graven:**

**Tromme:**

**Solist på «Palmesøndag»:**

**Solister på «Evig liv»:**

**Kirketjener**:

**Organist**:

**Lyd**:

**Bilde**:

**Info i begynnelsen**

**Sufflører**

**Rekvisitører:** Noen som har ansvar for å hjelpe med påkledning, flytte ting underveis, rydde etterpå – ja, ha oversikt over kostymer og rekvisitter, og flytte mikrofoner underveis. Skru mute av og på på riktig sted.

**Rekvisitter og kostymer og plassering før vi begynner:**

Ikke døpefont og lesepult. Piano

Nedenfor prekestolen: Juletrefot og stor hammer. Kortrapp v korsets fot.

Bord (fra bak prekestolen), to krakker, en stol, sammenbrettet duk, fyrstikker

Vandringsstaver

Dekketøy (tallerkner, kopper, kanne, fat): På første benk på klokkersiden

Bønnesjal til overprestene

2 små bønnebøker (gamle salmebøker el.l.) til overprestene

Palmegreiner: Står i tung krukke foran

Tøystykker til å vifte med: Folk har dem over skuldrene

På alteret: Ikke krusifiks. Bare de to minste lysestakene, utente, fyrstikker og brunt keramikknattverdssett

våpenhus: Kurv med linhåndkle, melkeflaske med nattverdvin og noen polarbrød.

Galleritrappa: Stort hvitt porselensfat, mugge m vann, håndkle.

Sakrestiet: Vannfat (til Pilatus), et annet håndkle

På alterringen: 12 beger/glass

Bak pianoet: Skål m blå druer. Vinbeger/vinglass

2 kornetter!

Lyseslukker

KORS!

Sort klede – nervøs fløyel

CD: Like til Betlehem (Kjære bestefar)

Laste ned fra spotify: Vi vil dra til Jerusalem.

**Klokkene ringer**

**Informasjon ved to konfirmanter uten kostyme:**

**Lesepultmikrofon eller håndholdte mikrofoner**

Konfirmant 1: I dag skal dere få være med på en reise gjennom påskens dramatiske fortelling. Noen steder i spillets gang inviteres dere alle til å være med: Når Jesus rir inn i Jerusalem og folkemengden roper Hosianna: Bli med å rope Hosianna, dere også!

Konfirmant 2: Lengre ute i spillet roper noen: «Korsfest!» Bli med på det også! Og helt til slutt, når noen sier: Han er oppstanden, svarer alle: Ja, han er sannelig oppstanden!

Konfirmant 1: Og når det kommer opp sanger på veggen – bli med og syng!

Konfirmant 2: Til sist gjør vi oppmerksom på at noen scener kan virke skremmende, så det er viktig at alle små barn har et trygt fang innen rekkevidde. Så, da er alt klart. Nå kan spillet begynne.

**3 klokkeslag**

**Scene 1: Påskefest i Jerusalem**

***Sang: "Til Jerusalem"***

*Mens solisten synger, strømmer det mennesker inn fra alle kanter: Fra hovedinngangen, begge sideskipene. Mange har vandringsstaver (ikke de som skal hilse/dekke bord/prestene). Alle/nesten alle skuespillerne er med på dette. Tekst på veggen til refrenget på "Til Jerusalem" (andre gangen refrenget kommer). Alle i kirka prøver å være med å synge. Alle vandringsstavene settes bort når folk kommer frem til korpartiet.*

*- Hilse på hverandre i midten, sette seg på alterringen:*

*- Komme inn med kurver, sette dem ned:*

*- Sette seg nedenfor prekestolen:*

*- Sette seg på krakker foran bordet:*

*- Sette seg på gulvet foran: Barna og ungdommene*

*Prestene kommer inn fra sakrestiet samtidig som de andre, stiller seg med ryggen mot hovedinngangen, ser mot alteret, åpner sine små bønnebøker, ber mens de vugger frem og tilbake (ikke sidelengs).*

*En soldat skjuler seg i prekestolen når spillet begynner. Når folk kommer strømmende, reiser han seg opp, kommer frem, står på vakt, gjør ellers ikke så mye vesen ut av seg.*

*Mor og Datter setter seg midt på alterringen, på den øverste delen.*

Mor: Helt siden Moses førte folket ut av Egypt…

Datter, *korrigerende*: Helt siden ***Gud*** førte folket ut av Egypt!

Mor: Ja, helt siden Gud førte folket ut av slaveriet i Egypt, har vi feiret påske til minne om det som skjedde den gangen. Påske er en frihetsfest! Fra hele landet strømmer folk opp til Jerusalem. Det er her påskefeiringen skjer.

Datter: Men nå er ikke folket fritt lenger. Det er romerne som styrer landet nå.

*Soldaten kremter/kommer med utrop/gjør seg litt skumle. En i folkemengden reiser seg opp og sier, henvendt til forsamlingen:* Jeg hater romerne. *Han «spytter» i retning soldatene.*

Mor: Folket lengter. Vi lengter etter at Gud vil sende en ny redningsmann.

Daniel: Se, der kommer Jesus fra Nasaret!

**Scene 2: Palmesøndag**

*Soldaten(e) blir stående. Prestene trekker seg tilbake. Alle de andre tar med seg palmeblader, strømmer nedover i hovedskipet, stiller seg på begge sider for å ta imot Jesus.*

*Skuespillerne roper* «Hosianna!», *vifter med palmeblader og legger fargerike tøystykker på gulvet. Forsamlingen blir med på hyllesten*

*Jesus kommer inn, opp midtgangen.*

*Jesus stiller seg opp foran alterringen, snur seg mot forsamlingen, og tar imot hyllesten. Folk følger etter ham, danderer seg rundt ham, noen står og noen sitter. De som er nærmest ham, sitter, så Jesus synes mest.*

***Sang " Palmesøndag" (Garnes Reigstad)***

*Når vi er ferdige med å synge:*

*- Jesus går inn i sakrestiet.*

*- Tjenere ved påskemåltidet: Til galleritrappa ved Store våpenhus.*

*- Johannes og to disipler til: Galleri på prekestolsiden*

*- Peter og Judas: Lille våpenhus*

*- Soldater: Marsjerer ut til Store våpenhus*

*- Øvrige disipler: Store våpenhus.*

*- Pilatus` to tjenestejenter: Setter seg på alterringen*

*- Daniel: Til sakrestiet, gir sin bøylemikrofon til Jesus.*

*- Anna og Elisabeth: Sideskip på prekestolsiden*

*- Prestene: Store våpenhus.*

*- Pilatus og fru Pilatus: Sakrestiet*

*- Trompetist: Til orgelgalleriet*

*- Mor og datter: Foran i kirka*

**Scene 3: Skjærtorsdag**

*Mor og datter begynner å sette frem et bord; bare løfter det fra klokkerpulten litt nærmere forsamlingen, setter frem to krakker, en stol, legger på duker. Imens snakker de:*

Mor: Nå er det fire dager siden Jesus fra Nasaret kom hit til Jerusalem. Alle jeg kjenner lurer på det samme: Hva er planen hans? Vil han starte et opprør?

Datter: Romerne er temmelig nervøse. Der er soldater over alt, for å hindre at det blir bråk.

*Soldatene kommer myndig inn fra store våpenhuset, tar seg en inspeksjonsrunde inn i kirka, skremmer noen jenter (Pilatus` tjenestejenter løper fra alterringen inn til bak pianoet), kommer med tilrop til noen, sparker i noen benkerader, går raskt og bestemt ned midtgangen.*

Mor: Men denne kvelden er vi glade! Denne kvelden er det påske for Herren! Denne kvelden skal vi alle spise påskemåltid. Har vi alt vi trenger, Miriam?

Datter: Ja, jeg tror det! Et lam, usyret brød, bitre urter, vin… Jo, jeg tror vi er klare.

Mor: Da kan vi snart sette oss til bords. Mirjam, kan du hente bestefar? (*Roper*:) Anna! Elisabeth! Daniel!

*Orgelet begynner å spille langt forspill til Kjære bestefar (enkelt, akkorder) mens Anna og Elisabeth kommer fra sideskip på prekestolsiden, og Daniel kommer inn fra sakrestiet. De og moren dekker bordet med tallerkner, beger og evt stearinlys/oljelamper, tenner lys. En kurv med brød, flasker med vin. Når Mirjam kommer fra Store våpenhus med bestefar, setter alle seg rundt bordet.*

***Sang: Kjære bestefar, vil du fortelle oss. Alle skuespillerne – og forsamlingen – synger «Alle».***

*stallbarna:* Kjære Bestefar, vil du fortelle oss om den gangen vi var fanger i Egypten.

*Bestefar:* Folket vårt ble plaget. Nøden vår var stor.

*Alle:* Men Herren hadde ikke glemt sitt folk. Frihetsdagen kom.

*Bestefar:* Da Moses førte oss ut av fangenskapet hjem til Kaanans land.

Alle: Da Moses førte oss ut av fangenskapet hjem til Kaanans land.

*stallbarna:* Kjære Bestefar, vil du fortelle oss om underet ved Rødehavets bredder?

*Bestefar:* Faraos soldater nærmet seg med hast.

*Alle:* Men Herren hadde ikke glemt sitt folk: Havet delte seg i to.

*Bestefar:* Og vi ble berget, for Gud gikk foran oss helt hjem til Kanaans land.

*Alle:* Og vi ble berget, for Gud gikk foran oss helt hjem til Kanaans land.

Datter: Jeg lurer på hvor Jesus og disiplene hans feirer påske i kveld.

*Hele familien reiser seg fra bordet, blåser ut lyset, flytter bordet litt nærmere klokkerpulten igjen, går ut: Mor til sakrestiet, gir sin bøylemik til Pilatus. Bestefar inn i sakrestiet og kler seg om til overprest. Mirjam til sakrestiet, får bøylemik av bestefar og leverer denne og egen til Pilatus` tjenestejenter i sideskip v/prekestol, setter seg der. Barna opp på orgelgalleriet for ¨ta av kostymene. Under har de sorte klær, helst.*

*Jesus kommer inn fra sakrestiet, går inn i alterringen. Manus m replikker på alteret OK! Tenner de to minste lysene. Vi hører stemmer fra lille våpenhus: (Peter: «Jeg tror det er her.» el.l.). Peter og Judas kommer inn og går raskt og greit opp midtgangen.*

Jesus: Hei!

Peter og Judas: Hei!

Jesus: Peter, har du fått handlet?

Peter: Ja.

Jesus: Det er bra.

*Peter gir kurv med linhåndkle, melkeflaske med nattverdvin og noen polarbrød. Jesus legger det på alteret. Peter og Judas blir stående og prate.*

*Stemmer fra store våpenhus: (Tomas: «Er det her?»)Tomas m.fl. kommer inn.*

Jesus: Hei, Tomas!

Tomas: Hei!

*Tomas går bort til Peter:*

Tomas (*snur seg mot forsamlingen, nikker mot Jesus*): Jeg lurer fortsatt på hvem Jesus egentlig er.

Peter: Har du ikke skjønt noen ting? Han er jo Guds sønn!

*Johannes dukker frem på galleriet, på prekestolsiden.*

Johannes: Jesus!

Jesus: Johannes, min gode venn! Kom nå ned!

*Han kommer løpende ned, sammen med et par andre. Kommer helt frem til Jesus, de tar hverandres hender.*

Jesus: Nå spiser vi!

*Alle disiplene kneler – Judas nærmest alteret på klokkersiden, Peter nærmest alteret på prekestolsiden. Jesus heller vin i kalken. Han løfter opp brød og vin:*

Jesus: Velsignet være du, Herre, vår Gud, som gir oss mat og drikke.

Alle disiplene: Amen!

Jesus: Velsignet være du, Israels konge, som førte ditt folk ut av slaveriet i Egypt.

Alle disiplene: Amen.

*1-2 av disiplene serverer de andre med polarbrød og vin. Alle spiser.*

Judas (oppgitt, sint): Jeg synes snart det er på tide at ***vi*** får en frelser, en sånn som Moses, som kan kaste ut romerne, så vårt folk igjen blir fritt!

En disippel (mild): Judas, Gud vil gripe inn. Men han vil gjøre det på sin måte. Vi må være tålmodige!

*Allsang mens folket og Jesus og disiplene spiser:*

**Jeg løfter mine øyne opp til fjellene**

*Skuespillerne trenger ikke synge. De har nok med å tygge.*

*Når sangen er slutt:*

Jesus: Judith! Rebekka! Kan dere komme med vann og håndkle?

*De kommer inn fra galleritrappa ved store våpenhus med stor porselensmugge og porselensfat m håndkle. Judith setter seg på kortrappa under prekestolen ved fatet. Rebekka setter seg på huk ved midtgangen med håndkle.*

*Jesus går ut av alterringen, bort til fat og mugge.*

Jesus: Mine venner, kom! La meg vaske føttene deres.

*Alle disiplene (unntatt Peter, som blir værende v alterringen) ser litt spørrende på hverandre, før de stiller seg opp i kø i sideskipet ved lysgloben. Jesus vasker disiplenes føtter – raskt, ved å helle vann over dem. Tørking hos Rebekka, deretter går de på plass v på alterringen.*

*(Når alle unntatt Peter er ferdigvasket):*

Jesus: Peter, du kommer ikke?

Peter: Du er Mesteren min, ikke tjeneren min. Aldri skal du vaske mine føtter.

Jesus: Hvis jeg ikke vasker deg, har vi ikke lenger noe sammen.

Peter: Herre, vask ikke bare føttene, men også hendene og hodet!

*Jesus vasker Peters føtter.*

Jesus: Nå har jeg gitt dere et forbilde: Slik jeg har tjent dere, skal dere tjene hverandre.

En av disiplene som har servert mat: Er det noen som vil ha mer?

*Alle disiplene snur seg mot alteret igjen, tar imot litt mer, spiser videre. Judith og Rebekka tar med seg vaske-tingene ut i sakrestiet. De skal neste gang være tjenere som kommer med vann og håndkle til Pilatus.*

*Jesus, vendt mot disiplen:* Jeg har inderlig lengtet etter å spise dette måltidet sammen med dere. Nå er min time kommet.

*Jesus løfter opp et brød:*

Jesus: Dette er min kropp, som blir gitt for dere.

*Han deler brødet i to, og gir det til de to i midten. Derfra deles brødet ut mot sidene, så alle får. De spiser ikke med en gang.*

*Jesus løfter opp kalken:*

Jesus: Dette er mitt blod, som blir gitt for dere.

*Jesus begynner på prekestolsiden, og lar alle dyppe. Sistemann er Judas. Han snur seg litt vekk, så Jesus må påkalle oppmerksomheten hans ved å si navnet hans:*

Jesus: Judas!

*Judas vender ansiktet mot Jesus.*

Jesus: Den som dypper med meg nå, skal forråde meg.

*Judas dypper (SKJEBNETONE), ser Jesus dypt inn i øynene, spiser ferdig, reiser seg og går ned midtgangen. Jesus og alle disiplene følger ham med blikket. SKJEBNETONE SLUTT når Judas er kommet helt ut.*

Jesus: La oss dra ut til Getsemane-hagen.

*Halvparten av disiplene går hver vei, inn i sakrestiet. Så kommer de ut igjen, og danderer seg rundt alterringen – NB: Ingen disipler på selve alterringen. De ser søvnige ut. Jesus kneler på alterringen og ber.*

En disippel til en annen, om Jesus: Se på ham! Aldri har jeg sett ham så redd. (Pause.)

Den andre svarer: Hysj, det kommer noen!

*Judas kommer inn, tett fulgt av to soldater. Jesus reiser seg, snur seg, og blir stående og følge dem med blikket når de kommer inn.*

Jesus: Judas!

Judas kysser Jesus: Han er det.

Soldat: Du skal med til øverstepresten!

*De tar ham bryskt mellom seg, og drar ham med seg ned midtgangen. Disiplene flykter – opp på de to galleriene. En av disiplene går inn i sakrestiet og kler seg om til overprest.*

*Judas går verdig ut – ned midtgangen.*

**Scene 3: Langfredag**

*Fortelleren går opp på prekestolen. Fortvilet.*

Forteller1: Hvem kan sove denne natten? Jeg har hørt at Jesus fra Nasaret i denne stund blir forhørt! Åh, hva gjør de med ham?!

Overprest 1 til overprest 2 (Kommer ut av sakrestiet på klokkersiden i alvorlig, ivrig samtale): Denne nasareeren er en farlig mann. Han må vekk! Men vi har ikke myndighet til å dømme noen til døden.

Overprest 2 svarer: La oss sende ham til landshøvding Pilatus. For en gangs skyld kan romerne gjøre oss en tjeneste.

Fanfare –

*Pilatus kommer inn, fra sakrestiet.*

Deretter ganske rask trommerytme

*To pent kledde tjenestejenter sprader inn/iler til fra bak pianoet, tar evt noen dansetrinn og stiller seg opp på hver side av kortrappa. Nr 1 har en skål med blå druer. Nr 2 har et fint drikkebeger. Pilatus stiller seg opp mellom dem. Pilatus oppfører seg som en som liker å ha makt+ at folk ser på ham. Pilatus tar en slurk av vinen, tar en drueklase og begynner å spise druer.*

*Soldatene kommer opp midtgangen med Jesus. Når de er nesten oppe, gir de ham et bryskt dytt fremover. Så stiller de seg på hver side av alterringen. Tromming slutter.*

*Pilatus legger fra seg druene, tar et skritt frem mot Jesus:*

Pilatus: Så du er denne «jødenes konge».

Jesus: Du sier det.

Sint overprest 1: Han spotter Gud!

Sint overprest2: Han vil gjøre seg selv til konge!

*Jesus tier. Pause.*

Pilatus: Hører du ikke hva de sier? Vet du ikke at jeg har makt til å korsfeste deg?

Jesus: Du hadde ingen makt over meg dersom den ikke var gitt deg ovenfra.

*Pilatus går ned fra podiet og gir seg til å kretse rundt Jesus; studerer ham.*

Tjenestejente 1 til tjenestejente 2: Pilatus vet ikke hva han skal gjøre.

Tjenestejente 2: Se! Jo mer han tenker, jo sikrere blir han: Jesus er uskyldig.

Tjenestejente 1: Og der kommer hans kone!

*Fru Pilatus kommer inn - fra sakrestiet*

Fru Pilatus: Pontius!

*Pilatus reagerer ikke.*

Fru Pilatus (høyere): Pontius!

*Pilatus kommer bort til henne, og hun hvisker i øret hans:*

«Ha ikke noe med denne rettferdige mannen å gjøre! Jeg har drømt så vondt i natt for hans skyld.»

*De ser på hverandre, deretter går fru Pilatus ut.*

Tjenestejente 2: Men presset er sterkt.

Sint overprest 1: Hvis du gir ham fri, er du ikke keiserens venn.

Sint overprest 2: Korsfest ham!

*Deretter flere og flere stemmer, fra galleriet og hovedskipet. Vi avtaler med noen i kirka at de skal reise seg og rope. De første stemmene gis et nummer, så det ikke blir usikkerhet om hvem som skal rope først.*

*Etter en stund gjør Pilatus stopp-tegn med hånden, slik at folk slutter å rope). Så klapper han i hendene 2-3 ganger, effktivt.*

Pilatus: Et fat med van!

*Tjenerne kommer inn fra sakrestiet med vann og håndkle. Pilatus vasker hendene mens alle ser på, og tørker dem. Tjenerne bukker ydmykt og går ut i sakrestiet med vann og håndkle.*

Pilatus: Jeg er uskyldig i denne mannens blod. Få ham bort! *Pilatus gjør en avfeiende håndbevegelse i retning Store våpenhus.*

*Soldatene tar med seg Jesus ut til Store våpenhus, det går langsomt, alle tre løper rundt til hovedinngangen*.

Pilatus, til prestene og oss alle: Dette blir deres sak. Korsfest ham, dere.

*Overprestene, Pilatus og hans tjenestejenter går til sideskip v prekestol.*

*SKJEBNETONE*.

*Jesus kommer inn. Han bærer korset på ryggen. En soldat foran, en bak. Soldatene setter korset på plass, mens Jesus segner sammen på alterringen. Soldatene får Jesus til å stige opp på krakken. 3 hammerslag på hver side + på beina (3x3 slag). Når hammerslagene begynner, begynner trommis å slå regelmessige hjerteslag med tromme (doble slag). Soldatene stiller seg opp på hver side av Jesus i stram givakt.*

*SKJEBNETONE GÅR OVER I ATONALE, SKREKKINNGYTENDE AKKORDER.*

*Kirketjener dimmer og slukker det elektriske lyset. En gutte-engel og to jente-engler kommer opp midtgangen. En av dem setter seg på knefallet på alterringen. Den andre blåser ut lysene i lysgloben. Gutteengelen har med lyseslukker. Han slukker lysene på pianoet, det store i lysgloben, de 7 i vinduskarmen, går inn i alterringen, og slukker stearinlysene. Går ut igjen.*

Jesus: Det er fullbrakt!

*Jesus bøyer hodet. Trommis spiller 5 hjerteslag (dobbeltslag). Barn 2 blåser ut lyset sitt, blir sittende. Englene går ned midtgangen, opp på galleriet igjen. Organisten legger seg på tangentene. Pause. Jenteengelen går bort til korset, legger lyset på gulvet der.*

***Sang: Agnus Dei (fra albumet Lys, lys levende)***

*Solisten tar med seg det utblåste lyset sitt og går ned midtgangen, opp på orgelgalleriet. Voksne hjelper de tre barna på med hvite englekapper.*

***Solo: Evig liv***

**Scene 4: Påskeaften og påskemorgen**

Forteller2: Nå vil jeg at alle skal lukke øynene sine, bare et lite øyeblikk.

*Soldatene fører Jesus bort til inngangen til alterringen og stiller seg opp som vakter på hver side av alteret. Jesus legger seg på gulvet inne i alterringen. Han tar selv på det sorte kledet (nervøs fløyel). Soldatene ser til at det dekker ham helt.*

Forteller2: Og nå kan dere åpne øynene.

*Forteller (fortsatt på prekestolen):* Nå ligger Jesus i grava. Jeg har hørt at Josef fra Arimatea, han som er så rik, vet dere, bad Pilatus om å få liket av Jesus, og det fikk han, og så la de Jesus i den grava hvor Josef av Arimatea hadde tenkt å bli lagt en dag. Ja, samme det. Jesus er død. Alt håp er ute! Og vi som trodde at han skulle bli frelseren vår!

*Forteller går til sideskip m/prekestolen. Gjemmer hodet i hendene i fortvilelse.*

*NOEN FORSIKTIGE, LYSE TONER FRA ORGELET. Noen glade engler kommer opp midtgangen med hvert sitt stearinlys. En engel tenner Kristus-lyset i lysgloben og lysene på pianoet. En engel tenner den syvarmede i vinduskarmen. En engel tenner lysene på alteret. To av de stiller seg foran alterringen, på hver side av det sorte kledet. Den siste står ved klokkerpulten. Elektrisk lys kommer på. STERKERE OG STERKERE GODLYD FRA ORGELET. Barna river det sorte kledet av Jesus. Når de tar tak i det sorte kledet, begynner trommene – 30 sekunder. Jesus holder i en flik av kledet så det blir liggende over alterringen. De tre englene stiller seg opp i en gruppe på klokkersiden. Jesus reiser seg i all sin velde, strekker seg godt ut. Soldatene faller sammen.*

*ORGELET SLUTTER Å SPILLE SAMTIDIG SOM TROMMENE SLUTTER.*

*Stemmer lyder fra sideskip v prekestol:*

*En av kvinnene ved graven reiser seg og går ut i midtgangen i sideskipet, henvender seg til Maria som ligger i benken:*

Kvinne1: Maria, du må våkne! Sabbaten er over!

Kvinne2: Er det morgen allerede? Vi må gå til grava!

*Fire kvinner kommer inn. De er lute, sorgtyngede, holder til dels rundt hverandre. Når de kommer nesten helt frem og ser kledet som ligger over alterringen: En av dem (Maria Magdalena) løper de bort til det, faller på kne, fortvilet, tar det opp til ansiktet, vugger i sorg. Også kvinnene bak faller på kne.*

Jesus: Maria!

Maria M *slipper kledet og strekker armene ut mot ham:* Jesus!

*(De tar ikke hverandres hender.)*

Maren: Han er oppstanden!

*Alle skuespillerne begynner å strømme mot alterpartiet. En av soldatene går inn i sakrestiet, kler av seg soldatkostyme, på med disippelkappe?*

Alle: Ja, han er sannelig oppstanden!

*Soldatene kommer fra sideskip v prekestol (vendt mot forsamlingen): Han er oppstanden!*

Alle: Ja, han er sannelig oppstanden!

*Disippel fra galleriet på Store våpenhus-siden, i hjørnet så alle kan se ham, sier høy:* Er han oppstanden?!

Alle: Ja, han er sannelig oppstanden!

*Nå er alle skuespilerne samlet rundt alterringen. Vi synger*

***Sang: Påskemorgen, v 1.*** Fullt trøkk, full jubel. IKKE FORSPILL – RETT PÅ.

Orgel, trommer, kornetter

*Skuespillerne, blir stående og er forsangere på en sang til:*

***Sang: På Golgata stod det et kors. (ORGEL)***

***Sang (gitar, ikke orgel): Vi satt for stengte dører***

*Skuespillerne bukker, det klappes.*

*Postludium mens folk går ut*